Document ID: /roh_data/filtered/fineweb-2-filterrobots_roh.jsonl.gz/60174

La pista da skis sin l'Alpsu, nua ch'ina lavina aveva sutterrà da Son Steffan sis persunas, è puspè averta. Experts da l'Arena da skis Andermatt-Sedrun han taxà la pista sco segira. Quai ha annunzià in pledader da l'Arena da skis Andermatt-Sedrun. La cuverta da naiv saja entant stabila. La polizia chantunala dad Uri è anc vid l'inquisiziun davart la lavina.
La pista «Hinter Felli» ha il territori avert questa stagiun per l'emprima giada ils 26 da december. I sa tracta da la pista che collia ils dus territoris da skis Andermatt e Sedrun dapi l'avertura da la nova telecabina sin il Schneehüenerstock avant in onn.
Ord l'archiv
RTR novitads 12:00